cyanic-selkie/wikianc huggingface dataset:
Јацек Кшинувек
Клупска кариера
По сезоната 2005-2006, потпишал за Волфсбург. На 2 февруари 2009 за Хановер.
Леонард Ојлер
Животопис
Во 1726 година, Ојлер ја завршил својата докторска теза со наслов De Sono и во 1727 година се пријавил на натпреварот на Париската академија, каде што проблемот таа година бил да се најде најпогодниот начин да се сместат јарболите на брод. На натпреварот, Ојлер го освоил второто место, зад Пјер Бугер, познат како „таткото на морнарската архитектурата“. Ојлер веднаш потоа ја освоил оваа долго посакувана годишна награда, која ја добивал уште 12 пати подоцна во неговата кариера.
Јацек Кшинувек
Клупска кариера
15 август 2011 официјално го објавил своето пензионирање.
Леонард Ојлер
Творештво
Ојлер се смета за ненадминат математичар на XVIII век и еден од најдобрите на сите времиња. Тој е, исто така, еден од најпродуктивните математичари: неговите собрани дела исполнуваат 60-80 четвороделни тома. Има направено многу важни откритија во различни полиња, како што се: калкулус и графичка теорија. Исто така, тој е творец на најголемиот дел од модерната математичка терминологија и нотација, особено во делот на математичката анализа, како на пример, нотацијата за математичка функција. Исто така, Ојлер е познат и по својата работа во областа на механиката, оптиката и астрономијата.
Јацек Кшинувек
Репрезентативна кариера
Тој дебитирал за полската репрезентација на 10 ноември 1998, како играч на ГКС Белхатув, во текот на пријателски натпревар Словачка-Полска 1-3 игран во Братислава. Неговите настапи биле од особена важност во текот на квалификациите за Светското првенство во 2002 година и квалификациите за Светското првенство во 2006 година, на кои Полска земала учество. Тој исто така, бил повикан и за Европското првенство 2008 година,, откако одиграл неколку одлични натпревари во квалификациите.
Леонард Ојлер
Придонеси за математиката
Ојлер работел на скоро сите области во математиката: геометрија, калкулус, тригонометрија, алгебра, теорија за броевите, како и во физиката, месечевата теорија и други области од физиката. Меѓу математичарите, единствено Унгарецот Пал Ердеш, математичар на XX век, бил слично продуктивен како Ојлер.
Математичка нотација
Ојлер претставил и популаризирал неколку нотациони конвенции низ многубројни негови распространети учебници. Најважно од сè е објавувањето на концептот на функцијата, т.е. тој бил првиот кој напишал, каде што f е функција на аргументот x. Тој, исто така, ја претставил модерната нотација на тригонометриските функции, буквата e како база на природен логаритам (денес познат и како Ојлеров број), грчката буква Σ (сигма) за сумирање и буквата i како имагинарна единица. Употребата на грчката буква π ≈ 3,14159 (пи) која го изразува односот на должината на кружницата со нејзиниот пречник, исто така, била популаризирана од Ојлер, иако не потекнува од неговото творештво.
Математичка анализа
Во XVIII век, математичките истражувања се темелеле на достигнувањата во областа на анализата, а членовите на семејството Бернули, кои биле блиски пријатели на семејството Ојлер биле заслужни за голем број откритија во ова поле. Благодарение на нивното влијание, Ојлер се фокусирал на изучување на математичката анализа. Иако некои негови докази според современите стандарди не биле прифатливи, неговите идеи биле основа за многу понатамошни достигнувања.
Ојлер е познат по големиот придонес во областа на степеновите редови, прикажувањето на функција во облик на збир на бесконечно многу собироци, како што е:
и нивната честа употреба.
Значајно Ојелрово откритие е и развојот на бројот e и инверзната тангенсна функција во степеновиот ред. Неговата слободна употреба на степновите редови му овозможила да го реши познатиот Базелски проблем во 1735 година:
Ојлер ја вовел и употребата на експоненцијалната функција и логаритмите во аналитилчките докази. Тој открил начин како да се изразат различни логаритамски функции со помош на степеновите редови и успешни ги дефинирал логаритмите од бегативните и комплексни броеви, со што го проширил доменот на математичката примена на логаритмите. Тој, исто така, ја дефинирал и експоненцијалната функција за комплексните броеви и ја открил нејзината поврзаност со тригонометриските функции. За произволен реален број φ, според Ојлеровата формула важи еднаквоста
Меѓу останатото, Ојлер ја разработил и теоријата на трансцендентална функција, воведувајќи ја гама-функцијата и нови методи за решавање на степените. Откривајќи начин за пресмнетка на определен интеграл со комплексни граници, тој го навестил развојот на комплексната анализа. Тој работел на полето на функционалната анализа и ја дал познатата Ојлер-Лагранжова формула.
Ојлер бил првиот математичар кој користел аналитички методи за решавање на проблемите од теоријата на броеви. На тој начин, тој соединил две различни математички гранки и вовел нова област во истражувањето - аналитичка теорија на броеви.Во процесот на воведување на новото поле, Ојлер ги создал теориите на хипергеометриски редовиа, хиперболична тригонометриска функција и аналитичката теорија на верижните отстапувања. Ојлер докажал дека има бесконечно многу прости броеви, користејќи ја дивергентноста на хармониските редови и употребувајќи аналитички методи за да дојде до одредени сознанија за начинот на кој простите броеви се распоредени во групата на природните броеви. Ојлеровите придонеси на ова поле овозможиле да се открие теоремата за прости броеви.
Теорија на броеви
Ојлеровиот интерес за теоријата на броеви го поттикнал Кристијан Голдбах, негов пријател од Петроградската академија. Доста негови работи на ова поле биле засновани на делата на Пјер де Ферма. Ојлер развил некои негови идеи и утврдил неколку хипотези.
Ојлер ја поврзал природата на простите броеви со идејата на математичката анализа. Тој дошол до доказот дека сумата на реципрочната вредност на простите броеви дивергира, при што е откриена врска меѓу Римановата зета-функција и простите броеви, денес позната како Ојлерова формула за Римановата зета-функција.
До 1772 година, Ојлер докажал дека е (Мерсенов) прост број. Тоа бил најголемиот пресметан прост број сѐ 1867 година.
Теорија на графови
Во 1736 година, Ојлер го решил проблемот познат како Седум мостови на Кенигсберг. Главниот град на Прусија, Кенигсберг, денес Калининград се наоѓал на реката Прегел и на негова територија се наоѓале и два големи речни острова, кои биле поврзани со остатокот од градот и меѓусебно со помош на седум мостови. Се поставувало прашањето дали е можно да се појде од една точка и да се врати на неа, така што секој мост да се помине точно еднаш. Тоа, според дадените услови не е можно, што значи дека Ојлеровиот пат не постои. Ова решение се смета за прва теорема на теоријата на графови, односно теоријата на планарни графови.
Формулата, која ги поврзува бројот на темиња (V), рабови (E) и страни (F) на испакнат полиедар,
V-E+F=2,
исто така, е заслуга на Ојлер. Константата, која се јавува во наведената формула е позната како Ојлерова одлика на графовите или било кој друг објект и е во блиска врска со неговиот род. Изучувањето и генерализацијата на наведените формули кои ги истражувале и Коши и Л'Улије, биле основа на топологијата.
Аналитичка геометрија
Ојлеровиот придонес во аналитичката геометрија се состои во формулација на равенства кои опишуваат конус, цилиндар и различни вртежни површини. Пред тоа, тој докажал дека најкраткото растојание меѓу две точки на искривена површина се претвора во отсечка, доколку таа површина се претстави на рамнина. Ојлер бил првиот математичар којшто ги проучувал сите криви заедно и темелно се занимавал со трансценденталната функција (на пр. синусоидата).
Ојлер напишал книга за поделбата на кривите и површините. Во Вовед во анализата на бесконечно величини се наоѓа комплетна и исцрпна дискусија за поларните координати, кои се дадени во современ облик. Тој докажал и неколку теореми во општата геометрија, меѓу кои и тврдењето дека тежиштето, ортоцентарот и центарот на опишаната кружница во триаголник секогаш и припаѓаат на една иста права. Во негова чест, таа права е наречена Ојлерова права.
Применета математика
Некои од Ојлеровите значајни достигувања ги вклучуваат: решавањето на реалните проблеми со примена на аналитички методи и опишување на многубројната примена на Бернулиевите броеви, Фуриеовите редови, Веновите дијаграми, Ојлеровите броеви, константитеe и π, верижните разложувања и интегралите. Тој направил целина од Лајбницовото диференцијално сметање и Њутновите методи на флуксија и измислил начин со кој била многу полесна примената на методите на анализата во решавањето на физичките проблеми. Ојлер направил и големи чекори во зголемувањето на бројчената апроксимација на интегралите, така што ја вовел и употребил Ојлеровата апроксимација. Меѓу најзначајните методи се Ојлеровата метода и Ојлер-Малореновата формула. Најпосле, тој ја олеснил употребата на диференцијалните равенки, водени од т.н. Ојлер-Маскерониева константа:
Зборовите на Лаплас за Ојлер се следниве:
Физика и астрономија
Ојлер помогнал во развивањето на Ојлер-Бернулиевата равенка за гредата, која станала срж на инженерството. Покрај успешната примена на аналитичките алатки за проблемите во класичната математика, Ојлер, исто така, ги применувал овие техники за проблемите со небесни тела. Низ текот на неговата кариера, неговата работа во астрономијата била забележана од неколку луѓе од Париската академија. Неговите достигнувања вклучуваат дефинирање на орбитите на кометите и други небесни тела со огромна точност, а разбирајќи ја природата на кометите, тој ја пресметал паралаксата на Сонцето. Неговите пресметки, исто така, придонеле за развивање на точни табели за географска должина.
Покрај тоа, Ојлер направил важни придонеси и во оптиката. Не се согласувал со Њутновата корпускуларна теорија за светлината во Opticks (Оптика), каде што тоа била главната идеја. Неговата работа од 1740 година во врска со оптиката помогнала за тоа теоријата на бранот на светлината предложена од Кристијан Хајгенс, да стане доминантен начин на размислување, сѐ до развивањето на квантната теорија на светлината.
Лична филозофија и религиозни верувања
Ојлер и неговиот пријател Даниел Бернули биле противници на Лајбницовиот монизам и филозофијата на Кристијан Волф. Ојлер инсистирал дека знаењето е пронајдено во оној дел на основата на прецизните квантитативни права, нешто што монизмот и науката на Волф не можеле да го направат. Ојлеровите потпирања на религијата можеби, исто така, придонеле за неговата одбивност кон доктрината. Тој отишол толку далеку, што идеите на Волф да ги нарекувал „пагански и атеистички“.
Голема Гура
Голема Гура — село во јужна Албанија. Селото се наоѓа во областа Белград, округот Клос и општина Гура.
Фјодор III (Русија)
Фјодор III Алексеевич (руски: Фёдор III Алексеевич) (роден на 9 јуни 1661 во Москва - починал на 7 мај 1682 во Москва) бил цар на Русија од 1676 до 1682.
Генерален урбанистички план
Генерален урбанистички план се донесува за градот Скопје и за градовите кои се седишта на општини утврдени со закон.
Содржина
Генералниот урбанистички план содржи текстуален дел и графички приказ на планските решенија, како и бројчен дел со билансни показатели.
Графички дел
Графичките прикази од ГУП-от содржат:
Текстуален дел
Текстуалниот дел од ГУП-от содржи:
Бројчени дел
Бројченот дел на ГУП-от содржи:
Податоците за постојната состојба, можностите за просторен развој и програмските проекции за просторниот развој претставуваат документациона основа на генералниот урбанистички план, која е прилог на планот.
Генералните урбанистички планови во чиј плански опфат постојат споменици, споменички целини, културни предели и други заштитени добра со статус на културно наследство, треба да содржат детални параметри за заштита на недвижното културно наследство.
Методологија за донесување на ГУП
Генералниот урбанистички план, се донесува врз основа на издадени услови за планирање на просторот согласно со закон.
Дебелн
Дебелн (Döbeln) — град во сојузната покраина Саксонија, Германија, дел од округот Средна Саксонија, кој се наоѓа на обата брега на реката Фрајбергер Мулде.
Местоположба
Дебелн се наоѓа во средишниот дел на Саксонија, недалеку од средината на триаголникот помеѓу саксонските метрополи Кемниц, Дрезден и Лајпциг. Покраинскиот главен град, Дрезден, е оддалечен околу 50 километри, Кемниц околу 40 километри, Лајпциг 70 километри и Берлин околу 200 километри. Дебелн има два автоматски излези на А14.
Соседни општини
Општини со кои се граничи се Гросвајчен (Средна Саксонија), Чајц-Отевиг (Средна Саксонија), Ломач (Мајсен), Носен (Мајсен), градот Росвајн и Валдхајм (обата во Средна Саксонија).
Градски единици
Дебелн се дели на традиционален стар град, чиј средиштен дел се наоѓа на остров во Мулде и е заобиколен од два ракави на Фрајбергер Мулде.
Покрај овие градски единици, градот ги опфаќа и следниве единици: Еберсбах, Техниц, Цигра и Мохау.
Историја
Бил основан во век, првиот пишан доказ за неговото постоење е од годината 981 година.
Сообраќај
Главната железничка станица Дебелн е на железничките линии Борсдорф-Косвиг и Риза-Хемниц.
Има две врски со автопатот А14.
Дебелн ја поседува последната преостаната линија на трамвај влечена од коњи во Германија, во форма на трамвајот во Дебелн. Оваа линија, потекнува од периодот 1892-1926 година и била повторно отворена во 2007 година.
Збратимени градови
Дебелн е збратимен со следниве градови:
Бабск
Бабск (полски: Babsk) — село во општината Бјала Равска од Равскиот округ на Лоѓското Војводство, Полска.
Географија и местоположба
Бабск сместен на околу 70 км од Варшава.
Историја
Селото е основано веројатно некаде во XIV век. Од 1975 до 1998 г. селото припаѓало на поранешното Скерневичко војводство.
Настани
Во 1989 година, легендарниот фудбалер на Јувентус, Гаетано Ширеја, починал во сообраќајна несреќа во ова село.
Космос-2016
Космос-2016 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 4 април 1989 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 825 килограми. Космос-2016 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,7 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1013 км, а најмалото на 957.
Андрогија во модата
Социјалните правила обично го ограничуваат облекувањето на луѓето според полот. Панталоните традиционално биле машка облека, и не за жените. Меѓутоа, во текот на 1800-тите, биле претставени женски шпиони, а Вивандиер носела одредена униформа со фустан преку панталони. Жените активистки во тоа време одлучувале да носат панталони; на пример, Луиза Капетило, активистка за правата на жените и првата жена во Порторико која носела панталони во јавност.
Андрогинот е термин кој потекнува од латинскиот збор „андрогин“ и опишува мешавина на машки и женски физички одлики.
Раните 1900-ти
Во 1900-тите, почнувајќи околу Првата светска војна, традиционалните родови улоги биле заматени и модните пионери како Пол Поаре и Коко Шанел ги вовеле панталоните во женската мода. „Стилот на флапер“ за жените од оваа ера вклучувало панталони и шик боб, што им давал на жените андроген изглед. Коко Шанел, која и самата сакала да носи панталони, создавала дизајни на панталони за жени, како пижами на плажа и облека за јавање Во текот на 1930-тите, гламурозните глумици како Марлен Дитрих фасцинирале и шокирале многумина со нивната силна желба да носат панталони и да го прифатат андрогиниот стил. Дитрих била запаметена како една од првите глумици што носела панталони на премиера.
Од 1950-тите до 1970-тите
Во текот на 1960-тите и 1970-тите, женското ослободително движење веројатно придонело за идеи и влијаело на модните дизајнери, како што е Ив Сен Лоран. Ив Сен Лоран го дизајнирала костумот Le Smoking, првпат претставен во 1966 година, а еротизираните андрогени фотографии на Хелмут Њутн од него го направиле Le Smoking иконично и класично. Le Smoking била контроверзна изјава за женственост што ги револуционизирала панталоните.
Елвис Присли, сепак, се смета за оној кој го вовел андрогиниот стил во рокенролот и го направил стандарден шаблон за рокенрол фронтмени од 1950-тите. Неговото убаво лице и употребата на шминка за очи често ги натерало луѓето да мислат дека е прилично „женско момче“, но тој се сметал за прототип за изгледот на рокенролот. Ролинг Стоунс, вели Мик Џегер, поради него станале андрогини „веднаш несвесно“.
Сепак, подемот на андрогиното облекување за мажи навистина започнало во текот на 1960-тите и 1970-тите. Кога Ролинг Стоунс играло на лондонскиот Хајд парк во 1969 година, Мик Џегер носел бел „машки фустан“ од британскиот дизајнер Мистер Фиш. Г-дин Фиш, познат и како Мајкл Фиш, бил најмодерен изработувач на кошули во Лондон, изумител на „Кипер вратоврската“ и главен создавач на вкусот на „револуцијата на паунот“ во машката мода. Неговата креација за Мик Џегер се сметала за олицетворение на Swinging Sixties. Оттогаш, андрогиниот стил го усвоиле познати личности како Џими Хендрикс, кој често носеле високи потпетици и блузи.
Во текот на 1970-тите, Дејвид Боуви го претставил своето алтер его Зиги Стардаст, лик кој бил симбол на сексуалната двосмисленост, кога го лансирал албумот „Подемот и падот на Зиги Стардаст и пајаците од Марс“. Ова било кога андрогиноста влегла во мејнстримот во 1970-тите и имала големо влијание во поп-културата. Друго значајно влијание во ова време го вклучил Џон Траволта, еден од андрогините машки херои од пост-контра-културната диско ера, кој глумел во Grease и Saturday Night Fever.
1980-тите
Продолжувајќи во 1980-тите, подемот на авангардни модни дизајнери како Јохџи Јамамото ги предизвикала социјалните конструкции околу полот. Тие ја обновиле андрогиноста во модата, решавајќи ги родовите прашања. Ова се рефлектирало и во иконите на поп културата во текот на 1980-тите, како што се Дејвид Боуви и Ени Ленокс.
Моќното облекување за жени станало уште поистакнато во 1980-тите, што претходно било само нешто што го правеле мажите за да изгледаат структурирано и моќно. Меѓутоа, во текот на 1980-тите ова почнапо да се менува бидејќи жените влегувале во работни места со еднакви улоги на мажите. Во написот „Феноменот на машка облека“ од Кетлин Бекет, напишана за Vogue во 1984 година, концептот на моќно облекување бил истражен бидејќи жените влегле во овие работни места и немале друг избор освен соодветно да ја прилагодат својата гардероба, што на крајот ќе довело до издигнување на моќното облекување како популарен стил за жени. Жените почнувале да откриваат преку модата дека можат да ги поттикнат мажите да обрнат повеќе внимание на заведувањето на нивната ментална моќ, а не на физичката привлечност на нивниот изглед. Ова влијание во светот на модата брзо го пробило својот пат до светот на филмот, со филмови како „Работничка девојка“ кои ги користеле моќните облекување на жените како нивна главна тема.
Андрогината мода го имала своето најмоќно деби во 1980-тите преку работата на Јохџи Јамамото и Реи Кавакубо, кои донеле посебен јапонски стил кој усвоил карактеристична родова двосмислена тема. Овие двајца дизајнери се сметале себеси за многу дел од авангардата, што го оживувало јапонизмот. Следејќи повеќе анти-моден пристап и деконструкција на облеката, со цел да се оддалечат од посекојдневните аспекти на актуелната западна мода. Ова довело до промена во западната мода во 1980-тите, што исто довело до конструкција на облека попријатна за родот. Тоа е затоа што дизајнерите како Јамамото верувале дека идејата за андрогинија требало да се слави, бидејќи тоа е непристрасен начин поединецот да се идентификува со своето јас и дека модата е чисто катализатор за тоа.
Исто така, во текот на 1980-тите, Грејс Џонс бич славна пејачка и модна манекенка во 1980-тите, што ја запрепастила јавноста, но нејзиниот андроген стил на силно дериват на моќно облекување и ексцентрична личност инспирирало многумина и станала икона на андрогениот стил. за модерните познати личности. Ова се сметало за контроверзно, но оттогаш па натаму, имало подем на унисекс дизајнери подоцна во 1990-тите и андрогиниот стил бил широко прифатен од многумина.
По 2000 година
Во 2016 година, Луј Витон открил дека Џејден Смит ќе глуми во нивната кампања за женска облека. Поради вакви настани, родовата флуидност во модата била дискутирана во медиумите во врска со Лејди Гага, Руби Роуз и во филмот на Том Хупер, Девојката од Данска. Џејден Смит го инспирирал движењето со неговиот апел облеката да не биде специфична за полот, што значи дека мажите можат да носат здолништа, а жените да носат боксерки ако сакаат.
Венедигер
Венедигер (Venedigergruppe) — планински венец на Централноисточните Алпи. Заедно со групата Гранацпице, Групата Глокнер, Групата Голдберг и Групата Анкогел, го формира главниот гребен на Високиот Тауерн. Највисокиот врв е Гросвенедигер со 3,657 м (АА), кој го дава своето име на целата таа група. Значителни делови од групата Венедигер припаѓаат на јадрото на националниот парк Хај Тауерн.
Географија
Групацијата Венедигер се наоѓа во Австрија во сојузните покраини Салцбург и Тирол, а исто така и во Италија во автономната провинција Јужен Тирол. Поголемиот дел од опсегот се наоѓа во Источен Тирол.
Групацијата Венедигер го вклучува западниот дел од главниот синџир на опсегот Хај Тауерн. Патот за премин Фелбер Тауерн минува низ алпскиот врв помеѓу Салцбург и Источен Тирол на источната страна на опсегот. Групата Венедигер е најглацијалниот планински венец во Високиот Тауерн. Славата на главниот самит во групата, Гросвенедигер, прилично ги засенува другите региони и планини, иако групата има голем број на врвови, планински патеки и алпски колиби.
Потеклото на неговото име е нејасно. Според една легенда, кога локалните овчари за прв пат ја виделе џиновската маса на ледникот Венедигер, мислеле дека гледаат во блескавата површина на морето со град („ Венеција “). Сепак, името може да се врати на средновековните велшки (венецијански) трагачи кои бараа руди од кобалт и манган во областа.
Соседни опсези
Групата Венедигер се граничи со следните други опсези на Алпите:
Граници
На север, долината Оберпинцгау на реката Салзах ја формира границата од Кримл низводно до градот Митерсил. На исток границата тече од Митерсил кон југ нагоре по потокот Фелбербах, преку превојот Фелбер Тауерн и продолжува по Тауернбах до Матреи во Остирол. Оттаму продолжува кон југ по реката Изел до селото Хубен (дел од општината Матреј). На југ, долината Дефереген ја оцртува границата од Хубен долж Шварзах, упатувајќи се нагоре до алпите Јагдхаус и превојот Кламљох. Од Klammljoch се движи надолу по Кламмлбах и низ долината на Јужниот Тирол Реин до Песок во Тауферс. На запад, нејзиниот периметар се протега по долината Тауферер Арнтал од Санд во Тауферс до преминот Бирнлуке и надолу од Кримлер Аче до Кримл во долината Салзах.
Бирнлуке ја поврзува групата Венедигер со Алпите Цилертал. Klammljoch е нејзиниот спој со Rieserferner Group. Фелбер Тауерн се придружува на групата Венедигер кон Групацијата Гранацпице.
Додека јасно дефинираните странични гребени редовно се разгрануваат на север од главниот синџир на групата Венедигер, кон југ планината има тенденција да се протега на поголема површина формирајќи свои подгрупи: Групата Дирек, Панаргенкам и Групата Ласерлинг. Сместена помеѓу силно глацираниот главен врв и групата Ласерлинг западно од Матреи, долината Вирген, единствената трајно населена долина во рамките на групата Венедигер.
Знак за првенство на минување за возила од спротивна насока
Знакот за првенство на минување за возила од спротивна насока ― еден од сообраќајните знаци за изречни наредби. Означува забрана за пристап на возила на тесниот дел од патот пред да поминат возилата од спротивна насока на тој дел од патот.
2009 во филмот
Исто така во 2009 година, Академијата за филмски уметности и науки објавила дека од оваа година, категоријата најдобар филм ќе вклучува десет номинирани филмови, наместо досегашните пет (за првпат од 1943 година).
Големо Лабово
Големо Лабово — село во јужна Албанија. Селото се наоѓа во округот Ѓирокастро.
Глорија Перес
Глорија Перес — бразилска писателка на новели.
Живот и дело
Родена е во 1948 година во Рио Бранко. Нејзината кариера започнала кога таа напишала епизода за серијата „Малу“ која никогаш не била снимена. По неколку години, сценариото се нашло во раце на Жанет Клер, која се заинтересирала за работата на почетничката и ја повикала да работат заедно на нејзиниот нов прокет, новелата „Ветувам“. Во 1983 година, Жанет се разболува од рак и починува, оставајќи ја серијата незавршена. Тогаш, Глорија добила задача да биде на чело на проектот, под надзор на Диас Гомес. Следната година, заедно со Агиналдо Силва работи на „Опасен влог“. Несогласувањата околу идеите за серијата станувале очигледни, и Агиналдо ја напушта серијата. Во 1987. ја пишува полемичната „Кармен“, за телевизијата Манчете. Во 1990. се враќа во Глобо тв за да ја направи минисеријата „Посакување“, заснована на животот на Ана де Асис. Понатамошните успеси и носат добри резултати на Глорија: во 1992. и е даден главниот термин на Глобо, за серијата „Со душа и тело“. И покрај успехот, серијата останува запаметена по смртта на ќерката на Глорија, Даниела Перес, која е убиена од колега на снимање. Во 1995. Глорија се враќа со новелата „Пука срцето“, и минисеријата „Ураганот Хилда“. Во 1998. го прави римејкот на серијата „Главни гревови“, но не привлекува голема публика. Во 2001 и 2002 го прави еден од најголемите успеси на модерната телевизија: „Клон“ Белегот од Глорија Перес во нејзините новели е тоа што се задржува на социјални проблеми кои ја преокупираат и заинтересираат публиката: пресадување на органи („Со душа и тело“), исчезнати деца („Пука срцето“), клонирање на луѓе и дрога („Клон“), слепост („Америка“) како и шизофренија, зависност од интернет, и индиска култура во новелата („Патот на Индијките“).
NGC 1121
NGC 1121 — леќеста галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1121 се споменува и како UGC 2332, MCG 0-8-30, CGCG 389-32, ARAK 93.
Откривање
Објектот е откриен на 9 ноември 1884 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 1121 е од видот S0. Видливиот сјај со голо око изнесува 12,9 m, а оној во рамките на интервалот од минималната до максималната честота 13,9 m, додека површинскиот сјај изнесува 11,7 m/лм2. NGC 1121 има привидни димензии од 0,9' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 50 м 39,1 с, а неговата деклинација, односно висината на лакот на тој агол, - 1° 44' 3". Положбениот агол на објектот е во износ од 10°.
Други поделби
Проучување на NGC 1121 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10789. Во рамките на атласот на длабокото небо, Уранометрија 2000.00, објектот припаѓа на групата означена со бројот 220; додека во Каталогот на основни ѕвезди (GSC) е групиран под бројот 4700. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1453.
Урбанистички план
Урбанистички планови се планови за уредување и користење на просторот во рамките на планскиот опфат на град, село или друго подрачје утврдено во планот.
Во зависност од просторот кој е предмет на планирањето, Законот за просторно и урбанистичко планирање на Република Македонија предвидува донесување на следните четири вида урбанистички планови:
Кај различните урбанистички планови има хиерархиска подреденост. Деталниот урбанистички план му е изработен според генералниот урбанистички план. А генералниот урбанистички план е изработен според Просторниот план на Република Македонија
Поврзано
Просторен план на Република Македонија
Знак за забрана за сообраќај во двете насоки
Знакот за забрана за сообраќај во двете насоки ― еден од сообраќајните знаци за изречни наредби. Означува пат, односно дел од патот на кој сообраќајот е забранет за сите возила во двете насоки.
Јасенки
Јасенки (Ясенки) е село во Украина, Липовечки реон, Виничка област.
Космос-2017
Општи податоци
Сателитот е лансиран од космодромот Плесецк, СССР на 6 април 1989 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-2017 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,7 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 298 км, а најмалото на 230.
Максимилијан I Јосиф од Баварија
Максимилијан I Јосиф (германски: Maximilian I Joseph; 27 мај 1756 - 13 октомври 1825) — војвода на Цвајбрикен од 1795 до 1799 година, изборен кнез на Баварија (како Максимилијан IV Јосиф) од 1799 до 1806 година и крал на Баварија (како Максимилијан I Јосиф) од 1806 до 1825 година. Тој бил член на династијата Пфалц-Биркенфелд-Цвајбрикен, огранок на династијата Вителсбах.
За време на Наполеоновите војни, во сојуз со Франција, на 1 јануари 1806 се прогласува за крал на Кралството Баварија. Преку радикалните реформи и територијалните промени во неговото време, Баварската држава успева да стане трета најмоќна германска држава по Кралството Прусија и Австриското Царство. Меѓу неговите поданици, тој бил познат како „Крал Макс“, користејќи ја популарната кратка форма на неговото име.
Кошарка на Летните олимписки игри 2016 (мажи)
Машкиот турнир во кошарка на Летните олимписки игри 2016, се одржал во Рио де Жанеиро, Бразил, од 6 до 21 август. На турнирот учествувале 12 репрезентации.
Натпреварот за златниот медал во оваа дисциплина бил последниот натпреварувачки настан пред церемонијата на затворање на игрите. Репрезентацијата на САД го освоила својот петнаесетти златен медал, откако ја совладале Србија, со резултат 96–66, во финалето,   што била победа со најголема разлика во натпревар за златниот медал, од Летните олимписки игри 1992.
Ждрепка
Ждрепката била одржана во седиштето на ФИБА, познато и како „Куќа на кошарката“ во Мис, Швајцарија, на 11 март 2016 година. Бидејќи трите победника на Олимписките квалификациски турнири (ОлКТ) сè уште не биле познати, тие биле назначени како „ОлКТ 1“, „ОлКТ 2“ и „ОлКТ 3“.
Шешири
Победници на Олимписките квалификациски турнири:
Статистика
Извор
Либерија на Олимписките игри
Националниот олимписки комитет за Либерија бил создаден во 1954 година и признат од Меѓународниот олимписки комитет во 1955 година.
Иван V (Русија)
Иван V Алексеевич (руски:Иван V Алексеевич) (роден на 6 септември 1666 во Москва - починал на 8 февруари 1696 во Москва) бил цар на Русија, заедно со својот полубрат Петар I од 1682 до 1696. Тој бил најмладиот син на Алексеј I и Марија Милославскаја. Неговата функција била само формална, бидејќи тој имал психички и физички недостатоци, па дури седел со часи, поради неможноста сам да стане и да оди.
Камов Ка-10
Камов Ка-10 (НАТО назив Хет) бил советски едносед хеликоптер којшто служел за место за набљудување кој првпат полетал во 1950 година.
Горно Арап
Горно Арап — село во источна Албанија. Селото се наоѓа во областа Дебар, округот пешкопеја и општина Лузни.
Знак за забрана за сообраќај во една насока
Знакот за забрана за сообраќај во една насока ― еден од сообраќајните знаци за изречни наредби. Означува пат, односно дел од патот на кој сообраќајот е забранет за возилата од насоката кон која е свртен знакот.
Свети Николци
Географија
Селото се наоѓало во денешниот атар на селото Месимер.
Историја
Свети Николци било македонско село кое се распаднало во XVIII век поради зулумите на разбојничките банди. Неговите жители се преселиле во Месимер.
Тања Царовска
Тања Царовска (родена на, во , Македонија) — македонска пејачка, која живее и работи во Скопје и во Лондон.
Булган, Бајан-Олги
Булган (Булган) е област во Монголија во покраината Бајан-Олги. Во 2014 година, неговото население било 3487.
Тања Царовска
Животопис
Царовска завршила средно музичко училиште во Битола, а потоа заминала во Лондон.
Музичка кариера
Царовска почнала да пее од рана возраст, кога учествувала на фестивалот „Златно славејче“. Подоцна, таа почнала да настапува самостојно при што првиот настап го имала на Скопскиот фестивал на забавни мелодии, како најмладиот автор (15 години) во историјата на овој фестивал. По преселбата во Лондон, таа почнала да компoнира музика за театарски претстави, за филмови и за телевизиски емисии. Царовска настапувала со голем број музичари и продуценти, како: Габриел Јаред, Џејмс Хорнер, Џон Дебни, Џоселин Пук, Дејвид Фостер, итн. Исто така, таа учествувала на албумот „Импресии“ на американскиот музичар Крис Боти, што ја добил наградата „Греми“ во 2013 година. Таа ја пее песната „По друм одам“ од филмот „Мајки“ на Милчо Манчевски, а соработувала и со Дуке Бојаџиев на неговиот проект „Сон, верба, љубов“.
Понатаму, Царовска пеела со Џош Гробан во песната „Сети се на мене“ (Remember Me), која е дел од филмот Троја. За оваа песна, Царовска била номинирана во категоријата „најдобра оригинална песна напишана за филм“ во 2004 година (World Soundtrack Awards), заедно со Џејмс Хорнер (музика), Синтија Вејл (стихови) и Џош Гробан (изведувач). Исто така, таа била главниот вокал на музиката за филмот Страдањата на Христос.
Пливање на светското првенство во водени спортови 2011 - 100м градно во женска конкуренција
Натпреварите во 100м градно за жени во пливачките дисциплини на Светско првенство во водени спортови 2011 се одржаа на 25 јули со прелиминациите и 26 јули со финалето.
Рекорди
Пред натпреварувањата, светките и шампионатските рекорди беа следниве:
Ниту светски ниту шампионатски рекорд беа поставени во ова натпреварување.
Прелиминации
46 пливачи учествуваа во 6 групи, квалификуваните пливачи се следниве:
Полуфинале
Полуфиналето се одржа во 18:20.
Финале
Финалето се одржа во 19:48.
NGC 3041
NGC 3041 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3041 се споменува и како UGC 5303, MCG 3-25-39, CGCG 92-68, IRAS 09503+1654.
Податоци од набљудување
Според морфолошката класификација на галаксиите, NGC 3041 е од видот SBc. Видливиот сјај со голо око изнесува 11,5 m, а оној во рамките на интервалот од минималната до максималната честота 12,3 m, додека површинскиот сјај изнесува 13,7 m/лм2. NGC 3041 има привидни димензии од 3,7' х 2,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 53 м 7,1 с, а неговата деклинација, односно висината на лакот на тој агол, + 16° 40' 39". Положбениот агол на објектот е во износ од 95°.
Други поделби
Проучување на NGC 3041 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28485. Во рамките на атласот на длабокото небо, Уранометрија 2000.00, објектот припаѓа на групата означена со бројот 189; додека во Каталогот на основни ѕвезди (GSC) е групиран под бројот 1411. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1509.
Град (река)
Реката се образува во северозападниот дел на планината Каракамен во Негушко од мноштво потоци кои извираат северно под врвот Ликоскала. Тече првично на север, а кога ќе мине западно од воденското село Горно Граматиково свртува на запад јужно под црвот Варџар (1.096 м) и излегува од планината кај Долно Граматиково. Проаѓа низ селото (од кое го добива другото име) и тече на југозапад. Во месноста Карагача во Кајларско свртува на запад и минува низ клисура меѓу возвишенијата Курбан на север (835 м) и Град на југ, на кое е сместена истоимената тврдина Град. Во клисурата реката ја прима големата лева притока Стримнитка и тука на неа има два стари моста — Гелин мост под Град и подолниот Сандре-мост. Откако ќе излезе од клисурата северно од Катраница (Пирги) реката завива на северозапад и по мала клисура пролом се влева во Островското Езеро северно од леринското село Уклемеш.
Богородица (Могорче)
Богородица — археолошко наоѓалиште во дебарското село Могорче. Претставува црква од средниот век. Се наоѓа на околу 1 км источно од селото, на левиот брег на реката Белешница, каде се гледаат остатоци од мала црква.
Тур де Франс 2014
Тур де Франс 2014 — 101. издание на најпознатата велосипедска трка Тур де Франс. Започнало во Лидс, Англија, на 5 јули 2014, а поминала и низ Лондон, пред да се врати во Франција. Трката традиционално завршила на Шанзелизе во Париз на 27 јули.
Победник на трката бил Италијанецот Винченцо Нибали, кој ја освоил трката со предност од седум минути и 37 секунди пред второпласираниот Жан Кристоф Перо, најголема победничка разлика од 1997 година.
Екипи
Бидејќи Тур де Франс е настан од Светската турнеја, сите 18 UCI World Tour екипи биле автоматски поканети и биле обврзани да испратат екипа. На четири професионални континентални екипи им биле доделени специјални покани.
†: Поканети професионални континентални екипи.
Фаворити пред трката
Пред почетокот на трката, како главни кандидати за генералниот пласман и борбата на целата трка се споменувале Крис Фрум, бранителот на титулата од минатата година, Алберто Контадор, Алехандро Валверде и Винченцо Нибали.
Рута и етапи
Првите три етапи биле објавени на 17 јануари 2013 година од официјалната туристичка агенција на Јоркшир. Ова било четврти пат Тур де Франс да содржи етапи во Англија (по изданијата во 1974, 1994 и 2007) и единствен пат да содржел повеќе од две етапи во Англија.
Пласмани
Постоеле четири главни пласмани на Тур де Франс 2014. Најважниот бил генералниот пласман, пресметуван со додавање на завршните времиња на секој велосипедист по секоја етапа. Велосипедистот со најмало вкупно време е предводник на трката, на кој му се доделува жолтата маичка; победникот во овој пласман се смета за победник на целиот Тур. Во 2014, не постоеле бонус секунди.
Дополнително, тука бил бодовниот пласман, кој се наградувал со зелената маичка. Во бодовниот пласман, велосипедистите добиваат бодови за завршување меѓу најдобрите во етапата или на средните спринтови. Велосипедистот се најмногу бодови води во пласманот и му се доделува зелената маичка.
Исто така, постои и планински пласман. Организаторите категоризираат одредени искачувања како екстра, прва, втора, трета или четврта категорија; бодови за овој пласман може да освојат првите велосипедисти на некое искачување, со разлика во бодовите на секое категоризирано искачување. Велосипедистите со најмногу бодови води во пласманот и му се доделува точкастата маичка.
Четвртиот поединечен пласман е пласманот за млад возач, кој е награден со белата маичка. Овој пласман се преместува на истиот начин како генералниот пласман, но учествуваат само возачи роден на или по 1 јануари 1989 година.
За екипниот пласман се додаваат времињата на најдобрите тројца велосипедисти од секоја екипа по секоја етапа; водечка екипа е екипата со најмало вкупно време. Возачите во екипата, кои водат во овој пласман, добиваат жолти броеви на нивните дресови и за првпат од 2012 и жолти кациги.
Наградата за борбеност (исто така именувана како награда за најагресивен возач) е одредена од судиите по секоја етапа.
NGC 1122
NGC 1122 — спирална галаксија во соѕвездието Персеј, заведена во Новиот општ каталог на длабоконебесни тела.
Откривање
Објектот е откриен на 6 септември 1885 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 1122 е од видот SBb. Видливиот сјај со голо око изнесува 12,1 m, а оној во рамките на интервалот од минималната до максималната честота 12,9 m, додека површинскиот сјај изнесува 12,7 m/лм2. NGC 1122 има привидни димензии од 1,8' х 1,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 52 м 51,2 с, а неговата деклинација, односно висината на лакот на тој агол, + 42° 12' 19". Положбениот агол на објектот е во износ од 40°.
Други поделби
Проучување на NGC 1122 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10890. Во рамките на атласот на длабокото небо, Уранометрија 2000.00, објектот припаѓа на групата означена со бројот 63; додека во Каталогот на основни ѕвезди (GSC) е групиран под бројот 2854. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 44.
IEEE 1394
IEEE 1394 посредник или познат како FireWire на Apple и i.Link на Sony, е посредник кој се користи за комуникација со голема брзина и пренос на податоци во реално време. Најчесто се користи за пренос на дигитален звук и дигитално видео. FireWire го замени паралелниот SCSI поради пониската цена и едноставноста. Прифатен е како стандарден посредник за пренос на звук и видео (High Definition Audio-Video Network Alliance). Овој конектор се вградува скоро во сите дигитални фотоапарати, видео камери, iPod уреди и во разни модели на лаптопи.
На FireWire можат да се приклучат до 63 уреди во дрвовидна топологија. Дозволува peer-to-peer комуникација помеѓу два уреди (скенер и печатач), без да црпи од ресурсите на обработувачот или RAM меморијата. Кабелот за FireWire е со 6 жици и може да издржи до 45 вати за еден порт. Со тоа се овозможува некои уреди кои се приклучени на FireWire да не бараат додатно напојување. Бидејќи е изграден на bus дрвовидна топологија, секој уред кој е приклучен си има свој уникатен број. Како што кажав, може да се приклучат до 63 уреди во дрвовидната топологија. Еден уред во топологијата е прифатен како корен и тој има идентификациски број кој е со највисок приоритет. Дрвовидна топологија:
Има повеќе стандарди на FireWire.
FireWire 400
Овој стандард е разработен во 1995 година. Дозволува пренос на податоци од 100, 200 или 400 Mb/s (мегабита во секунда) во half-duplex врска (додека едниот предава информација другиот чека па обратно). Должината на кабелот е ограничена до 4.5 метра. Со засилување на сигналот може да се надоврзат едно подруго најмногу 16 кабли. Кабелот на овој стандард е со 6 пина и низ него има напон од 24V-30V (V-волти).
FireWire S8000
Разработен е во 2006 година и дозволува брзина на пренос до 800 Mb/s со користење на обичен RJ45 конектор и категорија 5 кабел. (овој кабел физички изгледа исто како каблите кои се користат за локална мрежа)
Крлежи
Крлежи ( или Acarina) — таксон на пајаковидни членконоги кој ги содржи грините и вистинските крлежи. Крлежообразните се распространети насекаде, а најрани фосилни остатоци се забележани од раниот Девон, а веројатно и од Ордовик. Како резултат на ова, акаролозите (луѓе кои ги проучуваат крлежообразните) предложиле сложени правила за систематизирање на овие животинки. Во најсовремените класификации, Acarina се смета за поткласа во Arachnida и се состои од 2-3 надредови или редови: Acariformes (или Actinotrichida), Parasitiformes (или Anactinotrichida) и Opilioacariformes. Последниот таксон често се смета за подгрупа во Parasitiformes. Монофилијата на крлежите е предмет на расправа, а поврзаноста на акарините со другите пајаковидни членконоги не е многу јасна. Во постарите систематики, на подгрупите од Acarina им се давал ранг на ред.
Повеќето акарини се многу ситни (на пример, од 0.08 до 1.0 mm), но поголемите (некои вистински крлежи и кадифени крлежи) можат да достигнат должини од 10–20 mm. Се проценува дека се опишани повеќе од 50.000 видови (до 1999) и дека моментално постојат уште милион (и повеќе) видови кои треба да се опишат. Науката која ги проучува крлежообразните се нарекува акарологија.
Опис
Телото на другите пајаковидни членконоги е поделено на два телесни региони (тагми): прозом (или цефалоторакс, кој ги опфаќа главата и градниот дел) и опистозом (абдомен, кој го опфаќа стомачниот дел). Ова не е случај кај крлежообразните, кај кои телото е поделено на капитулум (или гнатозом) и идиозом (кој се среќава единствено кај овие животни).
Капитулумот или гнатозомот е образуван со незабележливото спојување на прозомот и опистозомот. Според некои истражувачи, овој телесен регион се среќава и кај рицинулеите. Усниот апарат е дел од овој регион и се состои од 2-3 сегментни хелицери и 1-5 сегментни педипалпи. Тој може да биде приспособен за гризење, прободување, сечење или цицање. Како сетила за вид служат 1 до 2 средишни и 1 до 2 странични очели, но многу видови на грини се слепи. Антени отсуствуваат.
Лана (река)
Лана (Lahn) — река во Германија, десна притока на Рајна. Нејзиното течение минува низ сојузните покраини Северна Рајна-Вестфалија (23,0 км), Хесен (165,6 км) и Рајнската област-Пфалц (57,0 км).
Извира во Ротаргебирге, највисокиот дел од областа Зауерланд. Со Рајна се спојува во Ланштајн близу Кобленц. Поважни градови долж течението на Лана се Марбург, Гисен, Вецлар, Лимбург на Лана, Вајлбург и Бад Емс.
Притоки на Лана се реките Дил, Вајл и Ар. Долното течение има многу брани со преводници, овозможувајќи редовен бродски сообраќај од нејзината утока до Рункел. Северно од браната се користат и речни пловила, во мал потег кај Гисен.
Општини по течението (низводно)
{|
Рајна-Лана, Рајнска област-Пфалц
општински заедници:
Бујант, Бајан-Олги
Бујант (Буянт) е област во Монголија во покраината Бајан-Олги. Во 2014 година, неговото население било 2592.